**Сабақтың ақпараттық картасы.**

**Пән:** Айналадағы әлем.

**Сабақтың тақырыбы:** Бөлме өсімдіктері. Ортақ тақырып: «Атақты тұлғалар »

**Сабақтың мақсаты:** Қоршаған орта туралы түсініктерін кеңейту.

**Міндеттері:**

***1.Білімділік:*** 3.2.2.5 бөлме өсімдіктеріне күтім жасауды үйрету.

***2.Түзету – дамытушылық:*** Сөйлеу тілін дамыту, тілін жетілдіру. Сөздік қорын толықтыру.

***3.Тәрбиелік:*** Қазақстанда өмір сүрген атақты адамдармен таныстыра отырып, олардың еңбектерімен, өмір жолына деген қызығушылықты арттыру.Қоршаған ортаға деген сүйіспеншілікке, еңбекқорлыққа тәрбиелеу.

**Сабақтың көрнекілігі:** «Гүлдер, бөлме өсімдіктері» көрсетілім материалы, бөлме өсімдіктері – гүлдер, гүлсауыт, су шашқыш, шүберек.

|  |  |  |  |  |
| --- | --- | --- | --- | --- |
| **Материалды игеру кезеңдері** | **1 топ** | **2 топ** | **3 топ** | **4 топ және УУО** |
| **Ұйымдастыру** **кезеңі:** | **1.Амандасу. 2. Психологиялық бағыт беру:**Амансыңба, Алтын күн!Амансыңба, Жер Ана!Амансыңба, достарым!Сендерді көрсем қуанам.**3.Артикуляциялық жаттығулар жасау.****4.Таза сөйлеу минуты:** Ба-ба-ба, қымыз толы саба.Бе-бе-бе, ұшы өткір жебе.Бу-бу-бу, түндікті жабу. |
| **Негізгі бөлім:****Өткен тақырыпты қайталау** | **1.Өткен тақырыпты қайталау:** **Қызығушылықты ояту:** «Іріктеп бер» ойыны. Ойынның барысы: Оқушылар бөлме гүлдері мен гүлдерді екі бөлек іріктеп береді.Мұғалім көрсетілім материал бойынша сұрақтар қояды:-Суреттен нені көріп тұрмыз? Гүлдер.-Гүлдер қайда өседі? Бақта, гүлзарда, далада, орманда т.б.-Тағы қандай гүлдер болады? Бөлме гүлдері болады.-Гүлдердің құрылысы қандай? Гүлі, сабағы, жапырағы, тамыры.**Сөздік жұмыс:** Гүлзар – гүл өсетін қоршалған жер. Суретін көрсету |
| **Жаңа тақырыпты түсіндіру**  | **2.Жаңа тақырыпты атау:** Бөлме өсімдіктері.**Мұғалімнің кіріспе сөзі:** Балалар, бөлме өсімдіктерін біз үйде өсіреміз. Оларды біз арнайы гүлсауыттарға отырғызамыз. Оларды суғарып, жапырақтарын сүртіп, оларға су шашқышпен су бүркіп отырамыз. Осылай күтіп – баптап өсірсек өсімдіктер жайқалып өседі. Бөлме өсімдіктеріне: гүлдер, бөлмеде өсетін жасыл шөптер жатады. Артық жапырақтарын, шірінділерін тазалап алып тастау керек. Топырағын қопсытып, ауыстырып отыруға да болады. Өсімдіктің тамыр жайып жайқалып өсуіне кейде гүлсауыттың тар болуы да әсер етеді. Гүлді жылы, таза сумен суғару керек. Бөлме өсімдіктері ауаны тазартады.  |
| **Біріншілік бекіту:** | **3.Тәжірибелік жұмыс:** 1.Гүлдердің жапырағын шүберекпен сүрту. (Балалар, жапырағы нәзік, кішкене жапырақты гүлдердің жапырағын сүртпейміз. Оған шаңын алу үшін су шашқышпен су бүркиміз).2.Су шашқышпен су бүрку.3.Су құйып, суғару. (Балалар, суды жапырақтарының үстінен құюға болмайды. Су жапырақтарға тиіп, жерге төгіледі. Суды жапырақтың астыңғы жағынан, гүлдің түбіне құяды).4.Артық шірінді жапырақтарын алып тастау.  |
| **Екіншілік бекіту:** | **4.Сергіту жаттығуын жасату.****5.Оқулықпен жұмыс:** «Бөлме көркі» мәтінмен жұмыс. 95 бет1)Мәтінді мұғалімнің оқуы2)1 сөйлемнен тізбектеліп оқу.3)Сұрақтарға жауап беру.**6.Суретпен жұмыс:** 97-98 бет. Тапсырма 5 бойынша суретке қарап дұрыс жауапты ата.Сұрағы: Балалар не істеп жатыр Бөлме өсімдіктерін қалай күту керек? Дұрыс жауапты таңда. Жауаптары: А)Алдымен құмыраның топырағын қопсытады, содан кейін ғана оны жуу керек. Ә)Алдымен құмыраны жуады, содан кейін оның топырағын қопсытады.  |
| **Ортақ тақырып бойынша жұмыс жасау:** -Балалар, қандай атақты адамдарды білесіңдер? –Абай кім болған? Ыбырай Алтынсарин кім болған? Балалар, бұл кісілерді қандай өлеңдерін білесіңдер? |
|  | 1 топ. Қима суреттерді құрастыру.  | 2 топ. Қима суреттерді құрастыру.  | 3 топ. Қима суреттерді құрастырады. | 4 топ. Гүл суретінің көшірмесін бояп, дәптерге жапсырады. |
| **Қорытынды бөлім:** | -Бүгінгі сабағымыз не туралы өтті?-Бөлме өсімдіктері деп нені айтамыз?-Оларды қалай күтеміз?-Кім көрсетіп береді?-Суды қалай құямыз? |
| **Сабақты аяқтау** | Үйге: Бөлме өсімдіктерін күту ережесін жаттау. Балаларды бағалау. Сау болыңдар. | 3 топ көшірме суретін бояп аяқтау. | 4 топ көшірме суретін бояп аяқтау. |